உலாய் ஒட்டோபெட்

உலாய் ட்ரூடி ஒட்டோபெட் (Ulai Trudy Otobed) பிறப்புஃ 31 டிசம்பர் 1941)Glimpses into Pacific Lives: Some Outstanding Women Northwest Regional Educational Lab பலாவுவைச் சேர்ந்த மருத்துவர் ஆவார். 1965 ஆம் ஆண்டில் இவர் ஒரு மருத்துவராகத் தகுதி பெற்ற முதல் மைக்ரோனேசிய பெண் ஆனார். மேலும் ஒரு மேசைப்பந்தாட்ட வீரரான இவர், 1963 இல் நடைபெற்ற தெற்கு பசிபிக் விளையாட்டுப் போட்டிகளில் டென்னிசில் தங்கப் பதக்கம் வென்றார். மேலும் மூன்று பிரிவுகளில் பிஜியின் தேசிய வாகையாளராகவும் இருந்தார்.

 இளமை வரலாறு 
ஒட்டோபெட், பலாவுவான் தீவான பாபெல்டாபில் உள்ள ஐமலி எனும் ஊரில் பெரெங்கெஸ் ஒய்டெராங் மற்றும் டாரெஞ்சல் ஒட்டோபெட் ஆகியோரின் ஆறு குழந்தைகளில் இரண்டாவது குழந்தையாகப் பிறந்தார். இவரது சகோதரர் ரெச்சியுவாங் டெமாய் ஒட்டோபெட் பூச்சியியலில் பட்டம் பெற்ற முதல் பலாவியன் ஆனார்.Palau's first entomologist passes away Island Times ஒட்டோபெட் தனது ஆறு வயதில் என்கெரெம்லெங்குயியில் உள்ள பள்ளியில் சேந்தார். 1953 மற்றும் 1956 க்கு இடையில் இவர் பலாவ் இடைநிலைப் பள்ளியில் மாணவராக இருந்தார்.Medics in the making Micronesian Reporter பின்னர், 1956 இல் பசிபிக் தீவுகள் மத்திய பள்ளிக்குச் சென்று கல்வி கற்றார். பிஜியில் உள்ள மத்திய மருத்துவப் பள்ளியில் அனுமதிக்கப்பட்டார். 1960 ஆம் ஆண்டில் செவிலியம் பயின்றார்.

 மருத்துவம் 
1965 ஆம் ஆண்டில் மத்திய மருத்துவப் பள்ளியில் பட்டம் பெற்ற ஒட்டோபெட், சிறந்த பெண் மாணவராக வெளியே வந்தார்.மேலும் மிக உயர்ந்த தர சராசரிக்கான கிளாசோ-அலென்பர்க் பரிசு மற்றும் அறுவைச் சிகிச்சைக் கல்வியில் சிறந்து விளங்கியதற்காக பிரித்தானிய மருத்துவ சங்கத்தின் தங்கப் பதக்கம் உள்ளிட்ட பல விருதுகளையும் வென்றார்."Ulai Otobed", Micronesian Reporter, volumes 20–21 பின்னர் மெக்டொனால்டு நினைவு மருத்துவமனையில் இரண்டு ஆண்டு பயிற்சி மருத்துவராக பணியாற்றினார். 1968 இல் மருத்துவ வாரியத் தேர்வுகளில் தேர்ச்சி பெற்றார்.

1968 ஆம் ஆண்டில் ஒட்டோபெட்நியூசிலாந்தில் ஆறு மாத பயிற்சியை மேற்கொண்ட பின்னர், ஓக்லாந்து மருத்துவமனை வாரியத் தேர்வில் தேர்ச்சி பெற்று 1969 இல் மகப்பேறியலில் சான்றிதழ் பட்டம் பெற்றார். 1970 மற்றும் 1973 க்கு இடையில் ஓக்லாந்து பல்கலைக்கழகத்தில் மகப்பேறியல் மற்றும் மகளிர் மருத்துவ முதுகலை பள்ளியில் படிப்பதற்காக நியூசிலாந்திற்குத் திரும்பினார். மேலும் தேசிய மகளிர் மருத்துவமனையில் அறுவை சிகிச்சை நிபுணராகவும் பதிவாளராகவும் பணியாற்றினார். மகப்பேறியல் மற்றும் மகளிர் மருத்துவத்தில் சான்றிதழ் பட்டம் பெற்ற பிறகு, 1973 ஆம் ஆண்டில் மெக்டொனால்டு நினைவு மருத்துவமனையில் பணியாற்றுவதற்காக பலாவுவில் உள்ள கோராருக்கு திரும்பினார்.People Pacific Islands Monthly, April 1973, p15 1974 மற்றும் 1976 க்கு இடையில் இவர் இந்தியாவின் மைசூர் மருத்துவக் கல்லூரியில் பயின்றார். மருத்துவம் மற்றும் அறுவை சிகிச்சையில் பட்டம் பெற்றார். 1977 ஆம் ஆண்டில் வெளிநாட்டு மருத்துவ பட்டதாரிகளுக்கான அமெரிக்கத் தேர்வில் தேர்ச்சி பெற்றார்.

மெக்டொனால்டு நினைவு மருத்துவமனையில் மகப்பேறியல், மகளிர் மருத்துவம் மற்றும் குடும்பக் கட்டுப்பாடு ஆகியவற்றில் மருத்துவராக பணியாற்ற பலாவுக்குத் திரும்பிய பின்னர், ஒட்டோபெட் தேசிய மருத்துவமனையில் மருத்துவ சேவைகளின் தலைவராக ஆனார்.Condé Nast's Traveler, Volume 34, p119 இவர் பலாவு தேசிய உதவித்தொகை வாரியத்திலும் பணியாற்றினார்.

 விளையாட்டு 
1963 தென் பசிபிக் விளையாட்டுப் போட்டிகளில் தங்கம் வென்ற பிஜி மேசைப்பந்தாட்ட அணியின் ஒரு பகுதியாக இவர் இருந்தார். அடுத்த ஆண்டு பெண்கள் ஒற்றையர், பெண்கள் இரட்டையர் மற்றும் கலப்பு இரட்டையர் போட்டிகளில் பிஜிய தேசிய வாகையாளராக இருந்தார்.
 மேற்கோள்கள் 

பகுப்பு:வாழும் மக்கள்
பகுப்பு:1941 பிறப்புகள்
பகுப்பு:மகப்பேறியலாளர்கள்
பகுப்பு:டென்னிசு வீரர்கள்